લેભાગુ તત્ત્વો દ્વારા ભેળસેળવાળી ખાદ્ય સામગ્રી પણ લોકોને પધરાવી દેવાતી હોય છે. અનેક શહેરોમાં ફૂડ એન્ડ ડ્રગ્સ વિભાગે કાર્યવાહી પણ કરી છે. પરંતુ મહેસાણા શહેર અને જિલ્લામાં વિભાગ મૂક પ્રેક્ષક બન્યું હોઈ આની પાછળનું કારણ વિભાગની બેદરકારી છે કે સેટિંગ તેવા સવાલો સાથે લોકોમાં તર્કવિતર્ક થઈ રહ્યા છે. અધિકારીઓ સક્રિય થઈ તપાસ કરી લોકોના આરોગ્ય સાથે થતાં ચેડાં અટકાવે તેવી માંગ ઉઠી છે.